open-index/open-wikipedia-markdown huggingface dataset:
রিও এলজিবিটিকিউআইএ+ ফেস্টিভাল ইন্টারনাসিওনাল দে সিনেমা

**রিও এলজিবিটিকিউআইএ+ ফেস্টিভাল ইন্টারনাসিওনাল দে সিনেমা** হল ব্রাজিলের রিও ডি জেনেইরোতে অবস্থিত একটি প্রধান বার্ষিক চলচ্চিত্র উৎসব, যা সমসাময়িক এলজিবিটিকিউআইএ+ চলচ্চিত্রের বিস্তৃত প্রদর্শনীর জন্য নিবেদিত। এটি ২০১১ সালে প্রতিষ্ঠিত হয়েছিল এবং প্রতি বছর জুলাই মাসে এই প্রদর্শনীটি অনুষ্ঠিত হয়।

উৎসব উদ্যোক্তাদের বক্তব্য হল যে এটি শিল্পী ও চলচ্চিত্র নির্মাতাদের সহায়তা করতে প্রতিশ্রুত, যাতে সৃজনশীল পরিচালকরা একসাথে কাজ করতে পারেন এবং যৌথভাবে নিজেদের প্রকাশ করতে পারেন।

২০১৫ সালের উৎসবটি দশ দিন ধরে চলেছিল। এতে শহরের বিভিন্ন স্থানে চলচ্চিত্রের প্রদর্শনীর সাথে সাথে বিতর্ক সভা, পরিচালকের উপস্থাপনা, প্যানেল আলোচনা এবং প্রযোজনা কর্মীদের সাথে প্রশ্নোত্তর পর্ব অন্তর্ভুক্ত ছিল। এতে ১২৪টি চলচ্চিত্র, ২৭টি পূর্ণদৈর্ঘ্যের চলচ্চিত্র এবং ৯৩টি স্বল্পদৈর্ঘ্যের চলচ্চিত্র প্রদর্শিত হয়েছিল। আন্তর্জাতিক প্যানোরামা বিভাগে ১৮টি নতুন চলচ্চিত্র প্রদর্শিত হয়েছিল। এখানে জাতীয় প্যানোরামা বিভাগে ৯টি নতুন চলচ্চিত্র ছিল যেগুলি ব্রাজিলকে কেন্দ্র করে তৈরি হয়েছিল, যার বেশিরভাগই ছিল তথ্যচিত্র। উৎসবের পরিচালক এবং কিউরেটর আলেকজান্ডার মেলো ব্যাখ্যা করেছেন যে "ব্রাজিলে যৌনতা সম্পর্কিত বিষয়গুলির ক্ষেত্রে কি ঘটছে তার গল্প বলার প্রয়োজনীয়তার সাথে তথ্যচিত্রের ব্যাপকতা জড়িত... এখানে সম্প্রদায়ের প্রভাবশালী ব্যক্তিদের সাথে কথা বলার একটি উপায় হিসেবে সিনেমাকে কুসংস্কারের বিরুদ্ধে লড়াই করার একটি হাতিয়ার হিসেবে ব্যবহার করা হয়"।

পুরস্কার বিতরণী অনুষ্ঠানে জনসাধারণের অংশগ্রহণের উপায় অন্তর্ভুক্ত ছিল। তাঁরা তাঁদের পছন্দের চলচ্চিত্রের জন্য ভোট দিয়েছিলেন। আলোচনায় অতিথি হিসেবে উপস্থিত ছিলেন পরিচালক এবং চলচ্চিত্র জগতের সম্মানিত ব্যক্তিত্বরা।

## আরও দেখুন

* এলজিবিটি চলচ্চিত্র উৎসবের তালিকা

## তথ্যসূত্র

## বহিঃসংযোগ
দাপ্তরিক ওয়েবসাইট (পর্তুগিজ ভাষায়)।

উৎসবের ইনস্টাগ্রাম (পর্তুগিজ ভাষায়)।

উৎসবের ইউটিউব (পর্তুগিজ ভাষায়)।

বিষয়শ্রেণী:১৯৯৫-এ প্রবর্তিত চলচ্চিত্র উৎসব
ইস্টার্ন রিজিওনাল কনফারেন্স অফ হোমোফাইল অর্গানাইজেশনস

**ইস্ট কোস্ট হোমোফাইল অর্গানাইজেশন** (*ইকো*) ছিল একটি সংগঠন যা ১৯৬৩ সালের জানুয়ারিতে ফিলাডেলফিয়ায় প্রতিষ্ঠিত হয়। এর প্রধান উদ্দেশ্য ছিল বিভিন্ন সমকামী সংগঠন ও স্থানীয় প্রশাসনের মধ্যে পারস্পরিক সহযোগিতা গড়ে তোলা। এই সংগঠনের সাথে ওয়াশিংটন ডিসির ম্যাটাশিন সোসাইটির শাখা, নিউইয়র্কের ডটার্স অব বিলিটিস এবং ফিলাডেলফিয়ার জানুস সোসাইটির সংযোগ ছিল। তারা প্রতি মাসে মিলিত হয়ে সভার আয়োজন করত। ফিলাডেলফিয়া শহরকে এই সংগঠনের কেন্দ্র হিসেবে বেছে নেওয়া হয় কারণ এর কেন্দ্রীয় ভৌগলিক অবস্থান, যার ফলে সংশ্লিষ্ট সকল সহযোগী সংগঠনগুলি মধ্যে পারস্পরিক যোগাযোগ সাধন ও কার্যক্রম পরিচালনা সহজ হত।

১৯৬৬ সালে অভ্যন্তরীণ সমস্যার কারণে ইস্ট কোস্ট হোমোফাইল অর্গানাইজেশনের বিলুপ্তির ঘোষণা করা হয়। তবে সেই একই বছরে সংস্থাটি ইস্টার্ন রিজিওনাল কনফারেন্স অব হোমোফাইল অর্গানাইজেশনস (এরচো) - এই নতুন নামে পুনর্গঠিত হয় এবং সেটি নবগঠিত নর্থ আমেরিকান কনফারেন্স অব হোমোফাইল অর্গানাইজেশনস (ন্যাচো)-এর একটি সহযোগী সংগঠন হিসেবে কাজ করতে শুরু করে। ১৯৬৯ সাল থেকে এরচোর সাথে যেসমস্ত সংস্থা যুক্ত আছে তাদের নাম হল, *নিউ ইয়র্ক'স কাউন্সিল অন ইক্যুয়ালিটি ফর হোমোসেক্সুয়ালস*, স্টুডেন্ট হোমোফাইল লিগ, হোমোফাইল অ্যাকশন লিগ ফিলাডেলফিয়া, *হার্টফোর্ড ইনস্টিটিউট ফর সোশ্যাল এথিক্স* এবং *ওয়েস্ট সাইড ডিসকাশন গ্রুপ*। এই সংগঠনগুলো যৌথভাবে হোমোফাইল অধিকার আন্দোলনের বিস্তার ও সংগঠিত প্রচারে গুরুত্বপূর্ণ ভূমিকা রাখে।

১৯৬৯ সালের নভেম্বরে ফিলাডেলফিয়ায় অনুষ্ঠিত এরচোর বৈঠকে ক্রেইগ রডওয়েল, ফ্রেড সার্জেন্ট, এলেন ব্রয়ডি এবং লিন্ডা রোডস একটি প্রস্তাব পেশ করেন। প্রস্তাবটির উদ্দেশ্য ছিল নিউ ইয়র্ক সিটিতে একটি মিছিল বা পদযাত্রা আয়োজন করা, যা জুন মাসে ক্রিস্টোফার স্ট্রিটে সংঘটিত স্টোনওয়াল দাঙ্গা স্মরণে অনুষ্ঠিত হবে। সংস্থার বেশিরভাগ সদস্যই প্রস্তাবটিকে সমর্থন করেন। এর ফলস্বরূপ, ১৯৭০ সালের জুন মাসে প্রথম *ক্রিস্টোফার স্ট্রিট লিবারেশন* ডে উদযাপন করা হয়। এই উপলক্ষে নিউ ইয়র্কে একটি পদযাত্রা আয়োজন করা হয়, যা পরে এনওয়াইসি প্রাইড মার্চ নামে পরিচিতি লাভ করে। একইভাবে শিকাগোতে শিকাগো গৌরব পদযাত্রা, লস অ্যাঞ্জেলেসে লস অ্যঞ্জেলে'স প্রাইড এবং সান ফ্রান্সিসকোতে সান ফ্রান্সিসকো নামের সমন্বিত অনুষ্ঠান আয়োজিত হয়। এই পদক্ষেপটি পরবর্তীতে বিশ্বজুড়ে এলজিবিটি অধিকার আন্দোলনের এক গুরুত্বপূর্ণ মাইলফলক হয়ে ওঠে।

স্টোনওয়াল দাঙ্গার পর রাজনৈতিক ক্ষেত্রে উগ্রতর সমকামী মুক্তি আন্দোলনের উত্থানের সাথে সাথে এরচো, নাচো এবং অন্যান্য সমকামী আন্দোলন ভেঙে পড়ে এবং ১৯৭০ সালে নাচোর শেষ সমাবেশ আয়োজিত হয়।

## তথ্যসূত্র

বিষয়শ্রেণী:এলজিবিটিকিউ-সম্পর্কিত সংস্থা
বিষয়শ্রেণী:মার্কিন যুক্তরাষ্ট্রে এলজিবিটিকিউ রাজনৈতিক ওকালতি গোষ্ঠী
এডিস বার

**এডি'স বার** চীনের সাংহাইয়ের একটি প্রাক্তন সমকামী বার। ১৯৯৫ সালে ওয়েইহাই লুতে এই পানশালাটি খোলা হয়েছিল এবং ২০০২ সালে এটি হুয়াইহাই লুতে স্থানান্তরিত হয়। ২০১৬ সাল অবধি সেই সমকামী পানশালাটি খোলা ছিল।  এডি'স ছিল সাংহাইয়ের  প্রথম উন্মুক্ত এলজিবিটিকিউ সম্প্রদায়ের পানশালা যা কোনরকম গোপনতা ছাড়াই পরিচালিত হত।  লোনলি প্ল্যানেটের বর্ণনা অনুসারে এটি ছিল সাংহাইয়ের অন্যতম সমকামী পানশালা যেখানে এলজিবিটিকিউ সম্প্রদায়ের জন্য বন্ধুত্বপূর্ণ পরিবেশ বজায় থাকত। পানশালায় সুদৃশ্য বসার জায়গার ব্যাবস্থা ছিল এবং নিজস্ব মুহুর্ত কাটানোর জন্য বিশেষ স্থান ছিল। এটি স্থানীয় এবং প্রবাসী উভয় এলজিবিটিকিউ সমুদায়ের কাছে আকর্ষণীয় স্থান ছিল, তবে বেশিরভাগ ক্ষেত্রে এই পানশালায় মেয়েদের চেয়ে ছেলেরাই বেশি যাতায়ত করত। 

## ইতিহাস
১৯৯৫ সালে, *বারটি জিংগুও* সড়কের একটি অস্থায়ী স্থানে এই পানশালা খোলা হয়েছিল। পানশালার এলজিবিটিকিউ+ প্রকৃতি গোপন রাখার জন্য আমন্ত্রিতদের মধ্যে সীমিত সংখ্যাক মহিলা ছাড়া, বেশিরভাগই পুরুষ ছিলেন। 

পানশালাটি খোলার পর বিভিন্ন কারণবশত ছয়বার এর অবস্থান পরিবর্তন করতে হয়েছে। কেউই সমকামী পানশালার কাছে থাকা পছন্দ করতেন না। ১৯৯৭ সালে, চীনা সরকার সমকামী কার্যকলাপকে  গোপন করার প্রচেষ্টা করে। ২০০১ সালে, *চাইনিজ সোসাইটি অফ সাইকিয়াট্রিক* -এর পক্ষ থেকে মানসিক রোগের তালিকা থেকে সমকামিতাকে বাদ দেওয়া হয়েছিল। এর ফলে সমকামী পানশালার গ্রহণযোগ্যতা কিছুটা  হলেও বেড়েছিল।

২০০৪ সালে, এডি'স হুয়াইহাই মিডল রোডে পানশালার জন্য স্থায়ী অবস্থান নির্দিষ্ট হয়। পানশালার জন্য জায়গা দিতে বাড়িওয়ালা বিশেষ আপত্তি করেনি। 

২০১৬ সালে, এডি'স বার চিরতরে বন্ধ হয়ে যায়।

## অভ্যর্থনা
২০১০ সালে, সিএনএন -এর রবার্ট শ্র্যাডার বর্ণনা করেছিলেন যে সাংহাইয়ের সবচেয়ে জমজমাট স্থানগুলির মধ্যে একটি ছিল এই পানশালা।  ২০১১ সালে, *টাইম আউট সাংহাই* -এর পক্ষ থেকে এডি'স বারকে সাংহাইয়ের সমকামী সম্প্রদায়ের সবচেয়ে জনপ্রিয় গন্তব্য এবং শহরের সবচেয়ে পুরোনো সমকামী পানশালা হিসাবে অভিহিত করা হয়। 

## তথ্যসূত্র

বিষয়শ্রেণী:১৯৯৫-এ প্রতিষ্ঠিত রেস্তোরাঁ
বিষয়শ্রেণী:বিলুপ্ত এলজিবিটিকিউ পানীয় প্রতিষ্ঠান
বিষয়শ্রেণী:সরলীকৃত চীনা ভাষার লেখা থাকা নিবন্ধ
বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
মেঞ্জেসেস

**মেঞ্জেসেস** হলো *রূপলস ড্র্যাগ রেস*-এর চতুর্দশ মৌসুমের নবম পর্ব। এটি মূলত ২০২২ সালের ৪ই মার্চ প্রচারিত হয়। নিকোল বাইয়ার ছিলেন এর একজন অতিথি বিচারক।

পর্বের অনু-চ্যালেঞ্জে উইলো পিল জয়লাভ করেন, এবং বসকো মূল চ্যালেঞ্জে জয়লাভ করেন। জেসমিন কেনেডি এবং জর্জিয়াস শেষ দিকে স্থান লাভ করলেও প্রতিযোগিতা থেকে বাদ পড়েনি।

## পর্ব
থাম্ব|বস্কো মূল চ্যালেঞ্জে জয়লাভ করেন।
থাম্ব|নিকোল বাইয়ার ছিলেন এর একজন অতিথি বিচারক।
পর্বের অনু-চ্যালেঞ্জে প্রতিযোগীরা বিখ্যাত পুরুষ সেলিব্রিটিদের "ফটোবম্ব" করেন। উইলো পিল অনু-চ্যালেঞ্জে জয়লাভ করেন।

মূল চ্যালেঞ্জে, প্রতিযোগীরা দলবদ্ধ হয়ে রূপলস ড্র্যাগকন প্যানেল গঠন করেন এবং সেখানে পুরুষদের সম্পর্কে আলোচনা করেন। "মেন: আ ওয়ার্ক ইন প্রোগ্রেস" প্যানেলের প্রতিযোগীদের মধ্যে ছিলেন অ্যাঞ্জেরিয়া প্যারিস ভ্যানমাইকেল, ডেজা স্কাই, লেডি ক্যামডেন এবং উইলো পিল। "মেন: ইলেকট্রিক বুগালু, পার্ট II" প্যানেলের প্রতিযোগীদের মধ্যে ছিলেন বসকো, দয়া বেটি, জেসমিন কেনেডি এবং জর্জিয়াস।

নিকোল বাইয়ার ছিলেন এর একজন অতিথি বিচারক। এই পর্বের রানওয়ে থিম ছিল "শোল্ডার প্যাড"। বসকো, ডেজা স্কাই এবং উইলো পিল ইতিবাচক সমালোচনা পান এবং বসকো চ্যালেঞ্জে জয়লাভ করেন। দয়া বেটি, জেসমিন কেনেডি এবং জর্জিয়াস নেতিবাচক সমালোচনার শিকার হন এবং দয়া বেটি বিচারকগণ কর্তৃক নিরাপদ বলে ঘোষিত হন। জেসমিন কেনেডি এবং জর্জিয়াস শেষ দিকে স্থান লাভ করেন এবং এটা জেমসের "সামথিংস গট আ হোল্ড অন মি" (১৯৬২) গানে ঠোঁট মেলানো প্রতিযোগিতায় মুখোমুখি হন।

উভয় প্রতিযোগীকেই ঠোঁট মেলানো প্রতিযোগিতার বিজয়ী ঘোষণা করা হয় এবং প্রতিযোগিতা থেকে কাউকেই বাদ দেওয়া হয়নি।

## সমাদর
*দ্য এভি ক্লাবের* ট্রে ডেলেলিস পর্বটিকে 'সি' রেটিং দিয়েছেন।

## টীকা

## তথ্যসূত্র

বিষয়শ্রেণী:ড্র্যাগ রেস স্পেন টেমপ্লেট
বিষয়শ্রেণী:রূপোলস ড্র্যাগ রেস
বিষয়শ্রেণী:আমেরিকান টেলিভিশন ধারাবাহিক
বিষয়শ্রেণী:টেলিভিশন ধারাবাহিক ১৯৭০-এর দশকে নির্দিষ্ট
এডিফিসিও কমুনিদাদে দে অর্গুল্লো গে দে পুয়ের্তো রিকো

থাম্ব
***এডিফিসিও কমুনিদাদে দে অর্গুল্লো গে দে পুয়ের্তো রিকো*** (**গে প্রাইড কমিউনিটি বিল্ডিং** ) যা *কাসা অরগুলো* (ইংরেজি অর্থ *প্রাইড হাউস*) নামেও পরিচিত, এটি একটি ঐতিহাসিক স্থান এবং  এলজিবিটি সম্প্রদায়ের একটি প্রাক্তন সম্মেলন কেন্দ্র। এই স্থানটি সান জুয়ান, পুয়ের্তো রিকোর রিও পিড্রাস শহরের কেন্দ্রস্থলে অবস্থিত। ****

সংস্থার মূল কেন্দ্রটি একটি দ্বিতল বিশিষ্ট বাড়িতে অবস্থিত ছিল। *এডিফিসিও কমুনিদাদে দে অর্গুল্লো গে দে পুয়ের্তো রিকো*  ছিল পুয়ের্তো রিকোতে প্রতিষ্ঠিত প্রথম সমকামী সংগঠন। ১৯৭৪ সালে এই সংস্থাটি *কমিউনিদাদ দে অর্গুলো গে* (গে প্রাইড কমিউনিটি) নামে প্রতিষ্ঠিত হয়েছিল। ১৯৬৯ সালের স্টোনওয়াল বিদ্রোহ থেকে অনুপ্রাণিত হয়ে, এই সংস্থাটি স্থাপিত হয়। স্থানীয় এলজিবিটিকিউ সম্প্রদায়ের বিরুদ্ধে সামাজিক, রাজনৈতিক এবং আইনি বৈষম্যের বিরূদ্ধে প্রতিবাদের প্রথম সংগঠিত প্রচেষ্টা ছিল এই সংস্থা; যা রাজনৈতিক কর্মকাণ্ড, শিক্ষামূলক কর্মসূচি, জনসচেতনতা এবং সম্প্রদায়ের প্রতি সামাজিক সহায়তার মাধ্যমে এলজিবিটিকিউ সম্প্রদায়ের বৈষম্যের বিরুদ্ধে প্রতিরোধ গড়ে তুলেছিল। 

যদিও ১৯৭৬ সালে *কমিউনিদাদ দে অরগুলো গে* প্রতিষ্ঠানটি ভেঙে দেওয়া হয়, তবুও এটি পুয়ের্তো রিকোতে সমকামীদের অধিকারের প্রতীক হিসেবে সমাদৃত হয় এবং দ্বীপবাসী সমকামীদের মুক্তি আন্দোলনের নেতৃত্ব দেওয়ার ক্ষেত্রে এই সংস্থার অপরিসীম গুরুত্ব ছিল। তাই এই সংস্থার পুরাত সামাজিক ঐতিহাসিক স্থান হিসেবে বিবেচিত হয়। চল্লিশ বছর পর, ২রা মে, ২০১৬ তারিখে ভবনটি জাতীয় ঐতিহাসিক স্থান নিবন্ধনে তালিকাভুক্ত হয়। 

বর্তমানে ভবনটি জনসাধারণের জন্য উন্মুক্ত নয়, তবে এটিতে *ফ্লোর দে পারচা* নামে একটি চিত্রকল্প রয়েছে। ভবনের সামনের  রাস্তা থেকে এটি উপভোগ করা যায়। 

## তথ্যসূত্র

বিষয়শ্রেণী:১৯৭৪-এ প্রতিষ্ঠিত সংগঠন
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:১৯৭৪-এ পুয়ের্তো রিকোতে প্রতিষ্ঠিত
বিষয়শ্রেণী:এলজিবিটিকিউ কমিউনিটি সেন্টার
রিসপেট

**রিসপেট - এলজিবিটি অ্যাসোসিয়েশন স্প্লিত** ছিল একটি বেসরকারি সংস্থা যারা মূলত স্প্লিতের এলজিবিটি নাগরিকদের ওপর দৃষ্টি নিবদ্ধ ক'রে ক্রোয়েশিয়ায় এলজিবিটি অধিকারের পক্ষে কথা বলত। প্রতিষ্ঠানটি প্রথম কয়েক বছরে বেশ সক্রিয় ছিল, পরে এর কার্যক্রম ধীরে ধীরে কমতে থাকে এবং ২০১৮ সালে এটি নিষ্ক্রিয় হয়ে যায়।

## ইতিহাস
এই এনজিওটি ২০১৩ সালের ৪ঠা মার্চ প্রতিষ্ঠিত হয়েছিল, এর প্রতিষ্ঠার দায়িত্বে ছিল ২০১২ সালের স্প্লিট প্রাইড স্বেচ্ছাসেবকেরা।

"রিসপেট" শব্দটি স্থানীয়ভাবে "রেসপেক্ট" (সম্মান) শব্দের সমার্থক হিসেবে ব্যবহৃত হত।

এলজিবিটি সেন্টার স্প্লিত প্রতিষ্ঠিত হয়েছিল রিসপেট দ্বারা, এটি ছিল একটি ছোট এবং তাৎক্ষণিকভাবে তৈরি একটি স্থান, যেখানে এলজিবিটি সম্প্রদায়, তাদের পরিবার, বন্ধুবান্ধব এবং যারা কেন্দ্রের কার্যকলাপে অংশ নিতে চায় তাদের জন্য একটি সামাজিক কেন্দ্র। এছাড়াও স্প্লিট প্রাইড সহ-সংগঠিত করে রিসপেট।

রিসপেটের উদ্দেশ্য ছিল এলজিবিটি ব্যক্তিদের প্রতি সহিংসতার সমস্যার সমাধান করা, সম্প্রদায়কে ক্ষমতায়িত ও শিক্ষিত করা,  যাতে তাদের এলজিবিটি সমস্যা সম্পর্কে আরও সংবেদনশীল করে তোলা যায়। রিসপেট স্থানীয় এলজিবিটি সম্প্রদায়ের জন্য বিভিন্ন আনুষ্ঠানিক এবং অনানুষ্ঠানিক কার্যক্রমের আয়োজন করেছিল, যার মধ্যে ছিল চলচ্চিত্র প্রদর্শনী, বিষয়ভিত্তিক কর্মশালা, প্রদর্শনী, পাবলিক ফোরাম, প্রাইড মার্চ, উৎসব এবং ক্রোয়েশিয়া ও সংলগ্ন অঞ্চলে সম্মেলন। স্বেচ্ছাসেবকদের এবং অন্যান্য এনজিওর সহযোগিতার মাধ্যমে অনেক কার্যক্রম পরিচালিত হয়েছে, কোনও আর্থিক সংস্থান ছাড়াই।

ক্রোয়েশিয়ায় এলজিবিটি ব্যক্তিদের অবস্থান সম্পর্কে রিসপেট তার স্বেচ্ছাসেবকদের অবহিত করে, সেইসাথে সহিংসতা ও বৈষম্যমুক্ত একটি সুন্দর জীবনের অধিকার আদায়ের সংগ্রামে তাদের অংশগ্রহণের পদ্ধতি এবং সম্ভাবনা সম্পর্কেও অবহিত করে। এটি তাদের সমালোচনামূলকভাবে চিন্তা করতে উৎসাহিত করেছিল। তাদের পিতৃতন্ত্র, বিষমকামিতা ও পুনঃঐতিহ্যায়ন প্রক্রিয়া এবং সমতা, ন্যায়বিচার ও স্বাধীনতার নীতির ওপর ভিত্তি করে যে মডেলগুলি তাদের গণতান্ত্রিক প্রক্রিয়ার বিকাশকে বাধাগ্রস্ত করে সেগুলিকে তারা প্রশ্নবিদ্ধ করেছিল। রিসপেটের লক্ষ্য ছিল তরুণ স্বেচ্ছাসেবকরা এলজিবিটি কেন্দ্রের বিভিন্ন কর্মকাণ্ডে নেতা হিসেবে অংশগ্রহণ করবে।

## অবস্থা
২০১৮ সাল থেকে রিসপেট আর সক্রিয় নয়। শহরের বিভিন্ন সংগঠন, স্প্লিত শহরের সহায়তায়, স্প্লিত প্রাইডের আয়োজন করছে এবং স্প্লিতের এলজিবিটি সেন্টারের ব্যবস্থাপনা গ্রহণ করেছে। ২০২০ সালের ফেব্রুয়ারিতে এনজিওর নিবন্ধন থেকে আনুষ্ঠানিকভাবে সংস্থাটিকে বাদ দেওয়া হয়।

## তথ্যসূত্র

বিষয়শ্রেণী:২০১৩-এ প্রতিষ্ঠিত সংগঠন
প্রধানমন্ত্রীর কার্যালয়

**প্রধানমন্ত্রীর কার্যালয়** বোঝাতে এই সকল দেশের প্রধানমন্ত্রীর কর্মক্ষেত্র কে বোঝাই: 
* প্রধানমন্ত্রীর কার্যালয় (আলবেনিয়া)
* প্রধানমন্ত্রীর কার্যালয় (অস্ট্রেলিয়া)
* প্রধানমন্ত্রীর কার্যালয় (বাংলাদেশ)
* প্রধানমন্ত্রীর কার্যালয় (ব্রুনেই)
* প্রধানমন্ত্রীর কার্যালয় (কম্বোডিয়া)
* প্রধানমন্ত্রীর কার্যালয় (কানাডা)
* প্রধানমন্ত্রীর কার্যালয় (ডেনমার্ক)
* প্রধানমন্ত্রীর কার্যালয় (ফিনল্যান্ড)
* প্রধানমন্ত্রীর কার্যালয় (আইসল্যান্ড) 
* প্রধানমন্ত্রীর কার্যালয় (ভারত)
* প্রধানমন্ত্রীর কার্যালয় (ইসরায়েল)
* প্রধানমন্ত্রীর কার্যালয় জ্যামাইকা
* প্রধানমন্ত্রীর কার্যালয় (জাপান)
* প্রধানমন্ত্রীর কার্যালয় (কাজাখস্তান)
* প্রধানমন্ত্রীর কার্যালয় (মালয়েশিয়া)
* প্রধানমন্ত্রীর কার্যালয় (নরওয়ে)
* প্রধানমন্ত্রীর কার্যালয় (পাকিস্তান)
* প্রধানমন্ত্রীর কার্যালয় (সিঙ্গাপুর)
* প্রধানমন্ত্রীর কার্যালয় (দক্ষিণ কোরিয়া)
* প্রধানমন্ত্রীর কার্যালয় (স্পেন)
* প্রধানমন্ত্রীর কার্যালয় (শ্রীলঙ্কা)
* প্রধানমন্ত্রীর কার্যালয় (সুইডেন)
* প্রধানমন্ত্রীর কার্যালয় (থাইল্যান্ড)
* প্রধানমন্ত্রীর কার্যালয় (যুক্তরাজ্য)
## আরো দেখুন
*প্রধান উপদেষ্টার কার্যালয়
*ফেডারেল চ্যান্সেলারি (জার্মানি)
*মন্ত্রিপরিষদ কার্যালয় (দ্ব্যর্থতা নিরসন)
*রাষ্ট্রপতির কার্যালয়

বিষয়শ্রেণী:রাজনীতি সম্পর্কিত তালিকা
রাষ্ট্রপতির কার্যালয়

**রাষ্ট্রপতির কার্যালয়** বোঝাতে এই সকল দেশের রাষ্ট্রপতির কর্মক্ষেত্র কে বোঝাই:
* রাষ্ট্রপতির কার্যালয় (ব্রাজিল)
* রাষ্ট্রপতির কার্যালয় (গণপ্রজাতন্ত্রী চীন) (চীনা কমিউনিস্ট পার্টির সাধারণ সম্পাদকের কার্যালয়-এ সত্তা)
* রাষ্ট্রপতির কার্যালয় (চীন প্রজাতন্ত্র)
* রাষ্ট্রপতির কার্যালয় (ক্রোয়েশিয়া)
* রাষ্ট্রপতির কার্যালয় (ফ্রান্স)
* রাষ্ট্রপতির কার্যালয় (জার্মানি)
* রাষ্ট্রপতির নির্বাহী কার্যালয় (ইন্দোনেশিয়া)
* রাষ্ট্রপতির কার্যালয় (ইরান)
* রাষ্ট্রপতির কার্যালয় (মিয়ানমার)
* রাষ্ট্রপতির কার্যালয় (নেপাল)
* রাষ্ট্রপতির কার্যালয় (ফিলিপাইন)
* রাষ্ট্রপতির নির্বাহী কার্যালয় (রাশিয়া)
* রাষ্ট্রপতির কার্যালয় (দক্ষিণ কোরিয়া)
* রাষ্ট্রপতির কার্যালয় (দক্ষিণ সুদান)
* রাষ্ট্রপতির সচিবালয় (শ্রীলঙ্কা)
* রাষ্ট্রপতির কার্যালয় (ইউক্রেন)
* রাষ্ট্রপতির নির্বাহী কার্যালয় (মার্কিন যুক্তরাষ্ট্র)
** ওভাল অফিস, মার্কিন যুক্তরাষ্ট্রের রাষ্ট্রপতির কার্যালয় হিসেবে ব্যবহৃত কক্ষ ।
** হোয়াইট হাউস অফিস, মার্কিন যুক্তরাষ্ট্রের রাষ্ট্রপতির নির্বাহী কার্যালয়ের অন্তর্গত একটি সত্তা ।

## আরো দেখুন
*মন্ত্রিপরিষদ কার্যালয় (দ্ব্যর্থতা নিরসন)
*প্রধানমন্ত্রীর কার্যালয়

বিষয়শ্রেণী:রাজনীতি সম্পর্কিত তালিকা
রকওয়ে ইনস্টিটিউট

**রকওয়ে ইনস্টিটিউট** হল ক্যালিফোর্নিয়ার সান ফ্রান্সিসকোতে অবস্থিত অ্যালিয়েন্ট ইন্টারন্যাশনাল ইউনিভার্সিটির ক্যালিফোর্নিয়া স্কুল অফ প্রফেশনাল সাইকোলজির এলজিবিটিকিউ গবেষণা এবং জন নীতির একটি কেন্দ্র। এটি ২০০৭ সালে প্রতিষ্ঠিত হয়েছিল। এর নামকরণ করা হয়েছিল উভকামী ক্লিনিক্যাল সাইকোলজিস্ট অ্যালান রকওয়ের নামে, যিনি ১৯৭০-এর দশকে ফ্লোরিডার এলজিবিটি অধিকার আন্দোলনে সক্রিয় ছিলেন।

গোষ্ঠীর প্রতিষ্ঠাতা এবং প্রথম নির্বাহী পরিচালক, রবার্ট-জে গ্রিন এটিকে বর্ণনা করেছেন ১০জন অনুষদ সদস্য এবং এলজিবিটি গবেষণায় বিশেষজ্ঞ ২০জন ফেলোর একটি  প্রাথমিক সংগঠনটি হিসেবে। তিনি বলেন যে পেশাদার গবেষণা ইতিমধ্যেই এলজিবিটি অধিকারের অগ্রগতিতে গুরুত্বপূর্ণ ভূমিকা পালন করেছে। তিনি প্রাথমিক গবেষণার উদ্ধৃতি দিয়ে বলেন যে ১৯৭৩ সালে আমেরিকান সাইকিয়াট্রিক অ্যাসোসিয়েশন তাদের মানসিক অসুস্থতার শ্রেণীবিভাগ প্রকল্প থেকে সমকামিতাকে বাদ দেওয়ার সিদ্ধান্ত নিয়েছিল। তিনি বলেন যে "বর্তমানে সমকামী বিবাহ, এলজিবিটি অভিভাবকত্বের অধিকার, স্কুলে এলজিবিটি যুবাদের হয়রানি এবং এলজিবিটি কর্মীদের বিরুদ্ধে কর্মক্ষেত্রে বৈষম্য সম্পর্কিত সক্রিয় সমস্ত আদালতের মামলা এবং আইনী শুনানির ক্ষেত্রে সামাজিক বিজ্ঞান ও মানসিক স্বাস্থ্য গবেষণার ফলাফলগুলিকে খুব বেশি ব্যবহার করা হচ্ছে।" ২০১৫ সাল পর্যন্ত, ইনস্টিটিউট তার লক্ষ্য এইভাবে বর্ণনা করেছে:

গ্রিন এছাড়াও সাংবাদিকদের শিক্ষিত করার গুরুত্বের ওপর জোর দেন, যাতে তাঁরা ফোকাস অন দ্য ফ্যামিলির জেমস ডবসনের মতো সমকামী-বিরোধী বক্তাদের মোকাবিলা করতে পারেন। এই সব বক্তারা "প্রায়ই এবং স্পষ্টভাবে এলজিবিটি বিষয়ক সকল স্বীকৃত গবেষণাকে বাতিল করে দেন"। এছাড়াও তিনি চেয়েছিলেন সাংবাদিকেরা যাতে অখ্যাত ও অপ্রমাণিত গবেষকদের কাজের বিরুদ্ধেও অবস্থান নিতে পারেন। ফোকাস অন দ্য ফ্যামিলির একজন মুখপাত্র পাল্টা বলেন, "সমকামী কর্মীরা কী উপস্থাপন করেছেন তা আমরা দেখেছি এবং এতে ঘাটতিও খুঁজে পেয়েছি। এটি মৌলিক সামাজিক বিজ্ঞানের মান পূরণ করে না।" সমকামী কর্মীদের মধ্যে তাঁদের রাজনৈতিক লক্ষ্যগুলিকে বিশ্বাসযোগ্যতা দেওয়ার জন্য যে হতাশা রয়েছে এটি তার প্রতি ইঙ্গিত দেয়।"
## মন্তব্য

## আরও দেখুন

* এলজিবিটি-সম্পর্কিত সংস্থার তালিকা

## তথ্যসূত্র

## বহিঃসংযোগ

* দাপ্তরিক ওয়েবসাইট

বিষয়শ্রেণী:অ্যালায়েন্ট আন্তর্জাতিক বিশ্ববিদ্যালয়
বিষয়শ্রেণী:মার্কিন যুক্তরাষ্ট্র ভিত্তিক এলজিবিটিকিউ সংগঠন
বিষয়শ্রেণী:২০০৭-এ প্রতিষ্ঠিত গবেষণা প্রতিষ্ঠান
বিষয়শ্রেণী:মার্কিন যুক্তরাষ্ট্র ভিত্তিক চিন্তাকেন্দ্র
প্রধানমন্ত্রীর কার্যালয় (যুক্তরাজ্য)

যুক্তরাজ্যে, **প্রধানমন্ত্রীর কার্যালয়** প্রধানমন্ত্রী-এর কার্যনির্বাহী, সংসদীয় এবং দলীয়-রাজনৈতিক ভূমিকায় সহায়তা করে। অফিসটি ১০ ডাউনিং স্ট্রিটে অবস্থিত এবং *ডাউনিং স্ট্রিট* এবং *নম্বর ১০* শব্দটি প্রায়শই অফিসের জন্য উপসর্গ হিসেবে ব্যবহৃত হয়। প্রযুক্তিগতভাবে প্রধানমন্ত্রীর কার্যালয় মন্ত্রিপরিষদ কার্যালয় এর অংশ, যদিও বাস্তবে বলা হয় যে দুটি 'সাংগঠনিকভাবে স্বতন্ত্র'।

প্রধানমন্ত্রীর কার্যালয়ে কর্মরত সিভিল সার্ভেন্ট, যাদের রাজনৈতিকভাবে নিরপেক্ষ হতে হবে, এবং বিশেষ উপদেষ্টা নামে পরিচিত অস্থায়ী বেসামরিক কর্মচারীদের মিশ্রণ রয়েছে, যারা বিপরীতে রাজনৈতিকভাবে নিযুক্ত হন। সর্বোচ্চ পদমর্যাদার বেসামরিক কর্মচারী পদ হল প্রধানমন্ত্রীর প্রধান ব্যক্তিগত সচিব; সবচেয়ে জ্যেষ্ঠ বিশেষ উপদেষ্টা পদ হল ডাউনিং স্ট্রিট প্রধান কর্মী।

যেহেতু প্রধানমন্ত্রীর কার্যালয় আনুষ্ঠানিকভাবে মন্ত্রিপরিষদ অফিসের অংশ, তাই এটি সরাসরি ক্যাবিনেট সচিব-এর কাছে রিপোর্ট করে। ১০ ডাউনিং স্ট্রিট এবং ৭০ হোয়াইটহল-এর মধ্যে একটি যোগাযোগ দরজা নির্দিষ্ট সংখ্যক লোককে এই দুটি অফিসের মধ্যে প্রবেশাধিকার প্রদান করে।
## তথ্যসূত্র


বিষয়শ্রেণী:ব্রিটিশ প্রধানমন্ত্রীর কার্যালয়
যুক্তরাজ্য
মন্ত্রিপরিষদ কার্যালয় (দ্ব্যর্থতা নিরসন)

**মন্ত্রিপরিষদ কার্যালয়** বলতে বোঝাতে পারে:
* যুক্তরাজ্যের মন্ত্রিপরিষদ কার্যালয় 
*মন্ত্রিপরিষদ কার্যালয় (স্পেন)
* মন্ত্রিপরিষদ কার্যালয় (জাপান)
* মন্ত্রিপরিষদ কার্যালয় (অন্টারিও)
* মন্ত্রিপরিষদ কার্যালয় (শ্রীলঙ্কা)
* মন্ত্রিপরিষদ কার্যালয় (নিউ সাউথ ওয়েলস)
## আরও দেখুন
*মন্ত্রিপরিষদ বিভাগ
*প্রধানমন্ত্রী ও মন্ত্রিপরিষদ বিভাগ
*প্রধানমন্ত্রীর কার্যালয় (দ্ব্যর্থতা নিরসন)

বিষয়শ্রেণী:রাজনীতি সম্পর্কিত তালিকা
নির্মল চন্দ্র রায়

**ডঃ নির্মল চন্দ্র রায়** তৃণমূল কংগ্রেসের একজন ভারতীয় রাজনীতিবিদ। ২০২৩ সালের সেপ্টেম্বরের উপনির্বাচনে তিনি ধূপগুড়ি থেকে পশ্চিমবঙ্গ বিধানসভার সদস্য নির্বাচিত হন।

## কর্মজীবন
নির্মল চন্দ্র জলপাইগুড়ি জেলার ধুপগুড়ির বাসিন্দা। তিনি ১৯৬২ সালে একটি রাজবংশী পরিবারে জন্মগ্রহণ করেন। তার বাবার নাম গজেন্দ্র নাথ রায়। তিনি ১৯৮৩ সালে আনন্দ চন্দ্র কলেজ থেকে বিএ, ১৯৮৫ সালে এমএ এবং ২০১৭ সালে উত্তরবঙ্গ বিশ্ববিদ্যালয় থেকে পিএইচডি ডিগ্রি অর্জন করেন। পূর্ণকালীন রাজনীতিতে প্রবেশের আগে রায় ধূপগুড়ি গার্লস কলেজে ইতিহাসের অধ্যাপক ছিলেন। ২০২১ সালে জলপাইগুড়ি এআইটিসি সভাপতি কৃষ্ণ কুমার কল্যাণী তাকে ধূপগুড়িতে প্রার্থী হিসেবে চেয়েছিলেন, কিন্তু দল তাকে প্রত্যাখ্যান করেছিল। এরপর অধ্যাপক নির্মল স্বতন্ত্র প্রার্থী হিসেবে প্রতিদ্বন্দ্বিতা করতে চেয়েছিলেন। এর কয়েকদিন পর মিঃ কল্যাণী তার বাড়িতে গিয়ে তাকে প্রতিযোগিতা না করতে বললেন। এরপর অধ্যাপক নির্মল তার প্রার্থীতা প্রত্যাহার করে নেন। বিষ্ণুপদ রায়ের মৃত্যুর পর ধূপগুড়ির বর্তমান বিধায়ক ডঃ নির্মল ২০২৩ সালের (উপ-নির্বাচন) পশ্চিমবঙ্গ বিধানসভা নির্বাচনে ধূপগুড়ি বিধানসভা থেকে প্রতিদ্বন্দ্বিতা করেন এবং ৮ সেপ্টেম্বর ২০২৩ সালে আসনটি জয়ী হন। পরবর্তীতে তিনি জলপাইগুড়ি লোকসভা কেন্দ্র থেকে ২০২৪ সালের লোকসভা নির্বাচনে প্রতিদ্বন্দ্বিতা করেন। তিনি বিজেপির জয়ন্ত কুমার রায়ের কাছে ৮৬,৬৯৩ ভোটের ব্যবধানে হেরে যান।

## তথ্যসূত্র

বিষয়শ্রেণী:জলপাইগুড়ি জেলার ব্যক্তি
বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ
বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬
বিষয়শ্রেণী:উত্তরবঙ্গ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
এমার্জেন্স ইন্টারন্যাশনাল

**এমার্জেন্স ইন্টারন্যাশনাল** ( **ইআই** ) হল খ্রিস্টীয় চার্চের অন্তর্গত বিজ্ঞানী সম্প্রদায় এবং তাদের পরিবার ও বন্ধুদের নিয়ে গঠিত একটি বিশ্বব্যাপী সম্প্রদায়, যার উদ্দেশ্য লেসবিয়ান, গে, উভকামী এবং ট্রান্সজেন্ডার ( এলজিবিটিকিউ ) সম্প্রদায়ের লোকেদের সামাজিক সমর্থন প্রদান করা এবং খ্রিস্টধর্মে বিজ্ঞানমনস্ক পরিবর্তনের পক্ষে সমর্থন প্রদান করা। 

## ইতিহাস
১৯৭০-এর দশকের শেষের দিকে, বিশ্বব্যাপী খ্রিস্টান বিজ্ঞানীদের জোটসমূহ মার্কিন যুক্তরাষ্ট্র এবং যুক্তরাজ্যের অন্তর্গত ছয়টি শহরে মিলিত হওয়ার জন্য একটি বিশেষ পরিকল্পনা গ্রহন করে। এই গোষ্ঠীর অন্তর্গত কিছু বিশেষ প্রতিনিধিদের উদ্যোগে সংস্থার প্রথম সম্মেলনটি ১৯৮৩ সালে শিকাগোতে অনুষ্ঠিত হয়েছিল। ১৯৮৫ সালে দ্বিতীয় সম্মেলন আয়োজনের পর সম্মেলনে অংশগ্রহনকারী বেশ কয়েকজন সমকামী খ্রিস্টান বিজ্ঞানীদের তাদের নিজেদের জন্য একটি জাতীয় দল তৈরি করার সিদ্ধান্ত নেন যার ফলস্বরূপ এ*মার্জেন্স ইন্টারন্যাশনালের* জন্ম হয়।

মিসেস এডির একটি বিখ্যাত উক্তি থেকে অনুপ্রেরনা গ্রহনের মাধ্যমে *এমার্জেন্স ইন্টারন্যাশনাল* সংস্থার নামকরন হয়েছে। সেই উক্তিটি হল: "বস্তুনিষ্ঠ জগত থেকে ধীরে ধীরে আত্মিক জগতে প্রবেশ করো। সকল বস্তুর আধ্যাত্মিক চূড়ান্ততাকে ব্যর্থ করার কথা চিন্তা না করে বরঞ্চ উন্নত স্বাস্থ্য, নৈতিকতা এবং আধ্যাত্মিক বৃদ্ধির ফলে স্বাভাবিক পথের মাধ্যমে আত্মিক জগতে প্রবেশ করো।" 

## ক্রিয়াকলাপ
এমার্জেন্স ইন্টারন্যাশনাল সংস্থাটি একটি বার্ষিক সম্মেলনের আয়োজন করে যেখানে গবেষণাপত্র ও কর্মশালার সাথে সাথে ধর্মীয় উপাসনারও আয়োজন করা হয় । মার্কিন যুক্তরাষ্ট্রের বিভিন্ন শহরে এই সম্মেলন অনুষ্ঠিত হয়।

## তথ্যসূত্র

বিষয়শ্রেণী:এলজিবিটিকিউ-সম্পর্কিত সংস্থা
রেয়াত হোসেন সরকার

**রেয়াত হোসেন সরকার** হলেন তৃণমূল কংগ্রেসের একজন ভারতীয় রাজনীতিবিদ এবং মুর্শিদাবাদ জেলার ভগবানগোলা নির্বাচনী এলাকা থেকে পশ্চিমবঙ্গ বিধানসভার সদস্য।

## তথ্যসূত্র

বিষয়শ্রেণী:মুর্শিদাবাদ জেলার ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬
বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ
বিষ্ণুপদ রায়

**বিষ্ণুপদ রায়** ছিলেন পশ্চিমবঙ্গ রাজ্যের একজন ভারতীয় রাজনীতিবিদ। তিনি ২০২১ থেকে ২০২৩ সাল পর্যন্ত ধূপগুড়ি নির্বাচনী এলাকা থেকে পশ্চিমবঙ্গ বিধানসভার সদস্য ছিলেন।

তিনি ২০২১ সালে প্রথমবারের মতো নির্বাচিত বিধায়ক ছিলেন। তিনি তৃণমূল কংগ্রেসের প্রার্থী এবং বর্তমান বিধায়ক মিতালি রায়কে পরাজিত করে তিনি নির্বাচিত হন।

## মৃত্যু
ধূপগুড়ি বিষ্ণুপদ রায় অস্বস্তির অভিযোগ করেন এবং তাকে কলকাতার এসএসকেএম হাসপাতালে ভর্তি করা হয় যেখানে তার অস্ত্রোপচার করা হয় এবং তার অবস্থার সাময়িক উন্নতি হয়। কিন্তু রাতে আবারও অবস্থার অবনতি ঘটে এবং ২৫ জুলাই ২০২৩ তারিখে তিনি মারা যান।

## তথ্যসূত্র

বিষয়শ্রেণী:১৯৬২-এ জন্ম
বিষয়শ্রেণী:জলপাইগুড়ি জেলার ব্যক্তি
বিষয়শ্রেণী:২০২৩-এ মৃত্যু
বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬
বিষয়শ্রেণী:পশ্চিমবঙ্গের ভারতীয় জনতা পার্টির রাজনীতিবিদ
সুপ্তি পাণ্ডে

**সুপ্তি পাণ্ডে** পশ্চিমবঙ্গের একজন ভারতীয় রাজনীতিবিদ। তৃণমূল কংগ্রেসের সদস্য হিসেবে তিনি মানিকতলার বর্তমান বিধায়ক। তিনি সাধন পাণ্ডের বিধবা স্ত্রী।

## এমএলএ হিসেবে অভিজ্ঞতা
শনিবার সুপ্তি পাণ্ডে মানিকতলায় তার স্বামী এবং প্রাক্তন মন্ত্রী সাধন পাণ্ডের রাজনৈতিক উত্তরাধিকারকে কয়েক ধাপ এগিয়ে নিয়ে যান, যখন তিনি ৭১.৭% ভোট পেয়ে বিধানসভা উপনির্বাচনে ৬২,৩১২ ভোটে জয়ী হন। তিনি ৮৩,১১০ ভোট পেয়েছেন, যা বিজেপির কল্যাণ চৌবের ২০,৭৯৮ ভোটের প্রায় চারগুণ। ২০১১ সাল থেকে সাধন পাণ্ডে মানিকতলা থেকে তিনবার জিতেছেন কিন্তু কখনও এত ব্যবধানে জয়ী হননি। তৃণমূলের অভ্যন্তরীণ ব্যক্তিরা স্বীকার করেছেন যে এটি একটি কষ্টার্জিত জয়। লোকসভা নির্বাচনের ফলাফলে দেখা গেছে যে মানিকতলার বেশ কয়েকটি ওয়ার্ডে তৃণমূল পিছিয়ে রয়েছে। এমনকি গোয়াবাগানেও, যেখানে পাণ্ডেরা বাস করেন, সেখানে বিজেপি এগিয়ে ছিল। হাউজিং কমপ্লেক্সেও দলের পারফর্ম্যান্স খারাপ ছিল। সামগ্রিকভাবে এক মাস আগে মানিকতলা তৃণমূলকে মাত্র ৩,৫০০-এর বেশি লিড দিয়েছিল। উত্তর কলকাতায় লোকসভা নির্বাচনের আগে দলীয় নেতাদের মধ্যে ক্রমবর্ধমান বিরোধপূর্ণ কণ্ঠস্বরকে দমন করার জন্য যেমন তিনি করেছিলেন, তেমনই মুখ্যমন্ত্রী মমতা বন্দ্যোপাধ্যায় নিজেই দায়িত্ব গ্রহণ করলেন। তিনি তার কলেজ বান্ধবী সুপ্তিকে প্রার্থী হিসেবে বেছে নিয়েছিলেন। মমতা বন্দ্যোপাধ্যায় একটি মূল কমিটি গঠন করেছিলেন এবং প্রাক্তন রাজ্যসভার সাংসদ কুণাল ঘোষকে এর আহ্বায়ক হিসেবে নিযুক্ত করেছিলেন। এতে ছিলেন কলকাতার ডেপুটি মেয়র অতীন ঘোষ, বেলেঘাটার বিধায়ক পরেশ পাল এবং এমএমআইসি স্বপন সমাদ্দার। এছাড়াও ১৩ নম্বর ওয়ার্ডের কাউন্সিলর অনিন্দ্য রাউতকে সুপ্তির পোল এজেন্টের দায়িত্ব দেওয়া হয়েছে। তাদের মধ্যে অনেকেই পাণ্ডেদের বিরোধী বলে জানা যায়। ঘোষের কাজ ছিল যোগাযোগকারী হওয়া। সুপ্তি বলেন, "আমি আমার দলের কর্মী, কাউন্সিলর, ব্লক নেতা, আমার মেয়ে (শ্রেয়া) এবং সর্বোপরি...ম্যাডাম মমতা বন্দ্যোপাধ্যায়ের প্রতি কৃতজ্ঞ। আমার স্বামীর উত্তরাধিকার রক্ষা করার জন্য আমি আমার শতভাগ দেব। এখন পর্যন্ত আমি পাশে ছিলাম, একের পর এক ভোটে আমার স্বামীকে সমর্থন করেছিলাম। আমি তার কাজ চালিয়ে যাব। মানুষ খুব ভালো করেই জানে মুখ্যমন্ত্রী বন্দ্যোপাধ্যায়ের নেতৃত্বে তিনি কী ধরণের উন্নয়ন করেছেন।" নির্বাচনী প্রচারণার সময় নিজেকে অনেকটাই পাশে রেখে যাওয়া শ্রেয়াকে শনিবার গণনা কেন্দ্রে তার মায়ের সাথে দেখা গিয়েছিল। সবুজ শাড়ি পরে তিনি বললেন, "আজ আমার বাবাকে খুব মিস করছি।" শ্রেয়া আরও বলেন, "আমার মা ছিলেন আমার বাবার মেরুদণ্ড। তিনি খুব ভালো কাজ করবেন।" প্রার্থী না হওয়ার জন্য তিনি কি অনুতপ্ত কিনা জানতে চাইলে, শ্রেয়া প্রশ্নটি উড়িয়ে দেন। তিনি বলেন, "আমার মা এবং মমতা বন্দ্যোপাধ্যায়ের মধ্যে একটি লালিত সম্পর্ক রয়েছে। যখন তারা কথা বলে, তখন মনে হয় যেন দুই বন্ধুর মধ্যে কথোপকথন।" চৌবে আবারও কারচুপির অভিযোগ তুলেছেন। একটি বুথে তিনি অভিযোগ করেন যে ৬৭৯টি ভোটের মধ্যে বিজেপি পেয়েছে মাত্র ৩টি।

## তথ্যসূত্র

বিষয়শ্রেণী:কলকাতার রাজনীতিবিদ
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:পশ্চিমবঙ্গ বিধানসভার নারী সদস্য
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬
বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ
বিষয়শ্রেণী:জীবিত ব্যক্তি
সঙ্গীতা রায়

**সঙ্গীতা রায়**  হলেন পশ্চিমবঙ্গের একজন ভারতীয় রাজনীতিবিদ। তিনি ২৩ নভেম্বর ২০২৪ সাল থেকে পশ্চিমবঙ্গ বিধানসভার সদস্য হিসেবে দায়িত্ব পালন করছেন। তিনি সর্বভারতীয় তৃণমূল কংগ্রেসের সদস্য হিসেবে সিতাই বিধানসভা কেন্দ্রের প্রতিনিধিত্ব করছেন।

## আরো দেখুন

* পশ্চিমবঙ্গের মুখ্যমন্ত্রীদের তালিকা
* পশ্চিমবঙ্গ বিধানসভা

## তথ্যসূত্র

বিষয়শ্রেণী:কোচবিহার জেলার ব্যক্তি
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:পশ্চিমবঙ্গ বিধানসভার নারী সদস্য
বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬
বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ
বিষয়শ্রেণী:জীবিত ব্যক্তি
শমরীয় নিস্তারপর্ব

**নিস্তারপর্ব**, **তারণোৎসব**, **পাসওভার** বা **পেসাখ** (; ; ) শমরীয়ধর্মে একটি গুরুত্বপূর্ণ ধর্মোৎসব। এটি ইস্রায়েলীয়দের মিসর থেকে প্রস্থান ও দাসত্ব থেকে মুক্তির স্মৃতিচারণ করে। শমরীয় নিস্তারপর্ব প্রতি বসন্তকালে পালিত হয়, যেখানে উপাসকেরা তাদের পবিত্রতম স্থান গরিষীম পর্বতে তীর্থযাত্রা করে এবং সেখানে ভেড়া কোরবানি দেয়। এই আচারটি যাত্রাপুস্তক ১২-তে প্রাপ্ত আজ্ঞাগুলির সরাসরি পালন। এতে ভেড়া জবাই, অংশগ্রহণকারীদের কপালে পশুর রক্ত লেপন এবং সেই মাংস রান্না করে নিস্তারপর্বের ভোজের জন্য প্রস্তুত করা হয়।

## উদ্‌‌যাপন
শমরীয়রা নিস্তারপর্ব উপলক্ষে তাদের তীর্থস্থান গরিষীম পর্বতে জমায়েত হয়, যেখানে কেন্দ্রীয় কোরবানির অনুষ্ঠান পালিত হয়। এই প্রথা যাত্রাপুস্তক ১২-এর নির্দেশনা অনুসরণ করে, যার মধ্যে রয়েছে ভেড়া জবাই, অংশগ্রহণকারীদের কপালে রক্তের ছাপ দেওয়া এবং মাংস সেঁকে মিলনভোজে পরিবেশন করা। এই কোরবানি ও রক্তের চিহ্ন সেই ঐতিহাসিক ঘটনার প্রতীক — যেখানে ইস্রায়েলীয়রা তাঁদের দরজার কপাটে রক্তের চিহ্ন দিয়েছিল মৃত্যুদূতের হাত থেকে রক্ষা পাওয়ার জন্য।

কোরবানির পর ভেড়ার ঝলসানো মাংস নিরামিষ রুটি (মাৎজা) ও তিক্ত গুল্ম (মারোর) সহযোগে খাওয়া হয়, যেমনটি তোরাহে বলা হয়েছে। শমরীয়রা পাতলা, প্যানকেকের মতো মাৎজা ঘরেই তৈরি করে, যা ইহুদিদের ব্যবহৃত সমতল মাৎজা ক্র‍্যাকারের চেয়ে আলাদা। এই উৎসবভোজ মধ্যরাতে অনুষ্ঠিত হয়, প্রার্থনা ও স্তোত্রগানের মাধ্যমে।

তারণোৎসবে পশু কোরবানির প্রথা আধুনিক পাশ্চাত্য ধর্মগুলোর মধ্যে একটি ব্যতিক্রম চর্চা, যেখানে শমরীয়রা এখনও এই আচার বজায় রেখেছে। এই কোরবানিপ্রথাই শমরীয় নিস্তারপর্বকে যিহূদী নিস্তারপর্ব থেকে পৃথক করে তোলে, যেখানে এখন আর পশুবলি দেওয়া হয় না।

## দিনপঞ্জি
প্রতিটি শমরীয় নিস্তারপর্ব একদিন স্থায়ী হয় এবং তার পরপর ছ’দিনব্যাপী নিরামিষ রুটির উৎসব পালন করা হয় — মোট সাতদিন ধরে চলে এই ধর্মীয় অনুষ্ঠান। দিনপঞ্জিতে পার্থক্যের কারণে শমরীয় নিস্তারপর্ব প্রায়শই ইহুদি নিস্তারপর্বের চেয়ে প্রায় এক মাস পর অনুষ্ঠিত হয়।

## আরও দেখুন

* গরিষীম পর্বত: শমরীয়দের সবচেয়ে পবিত্র তীর্থস্থল যেখানে তারা তারণোৎসবের পশুবলি করে
* নিস্তারপর্ব: ইহুদিদের ধর্মীয় উৎসব
* শমরীয় তোরাহ: শমরীয়দের দ্বারা ব্যবহৃত তোরাহের সংস্করণ, যা ইহুদি তোরাহ থেকে খানিকটা ভিন্ন

## তথ্যসূত্র
অরূপ চক্রবর্তী (রাজনীতিবিদ)

**অরূপ চক্রবর্তী** (জন্ম ৫ আগস্ট ১৯৫৬) পশ্চিমবঙ্গের একজন ভারতীয় রাজনীতিবিদ। তিনি তৃণমূল কংগ্রেসের সদস্য হিসেবে ২০২১ সাল থেকে বাঁকুড়ার তালডাংরা নির্বাচনী এলাকা থেকে পশ্চিমবঙ্গ বিধানসভার সদস্য হিসেবে দায়িত্ব পালন করছেন। তিনি ২০২৪ সালের সাধারণ নির্বাচনে বিজেপির প্রাক্তন কেন্দ্রীয় প্রতিমন্ত্রী সুভাষ সরকারকে পরাজিত করে বাঁকুড়া আসনের লোকসভা সদস্য হিসেবেও নির্বাচিত হয়েছেন।

## জন্ম ও শিক্ষা
চক্রবর্তীর জন্ম ১৯৫৬ সালের ৫ আগস্ট বাঁকুড়ার মেজিয়ায়। তিনি ১৯৭৯ সালে রাঁচি বিশ্ববিদ্যালয় থেকে বিএ এবং এলএলবি ডিগ্রি অর্জন করেন।

## কর্মজীবন
তিনি বাঁকুড়ায় তৃণমূল কংগ্রেসের জেলা দলীয় সভাপতি। ২০১৩ সালে তিনি বাঁকুড়া জেলা পরিষদের সহ-সভাপতি নির্বাচিত হন। তিনি তার বিতর্কিত মন্তব্যের জন্য পরিচিত ছিলেন, যার মধ্যে কিছু সমালোচনার জন্ম দিয়েছিল।

২০২৪ সালে তিনি বাঁকুড়া লোকসভা আসন থেকে সাংসদ হন।

## তথ্যসূত্র

বিষয়শ্রেণী:বাঁকুড়া জেলার ব্যক্তি
বিষয়শ্রেণী:রাঁচি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:পশ্চিমবঙ্গের লোকসভা সদস্য
বিষয়শ্রেণী:অষ্টাদশ লোকসভার সদস্য
বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ
বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬
বিষয়শ্রেণী:জীবিত ব্যক্তি
বিষয়শ্রেণী:১৯৫৬-এ জন্ম
শেখ রবিউল ইসলাম

**শেখ রবিউল ইসলাম**  পশ্চিমবঙ্গের একজন ভারতীয় রাজনীতিবিদ। তিনি ২০২৪ সাল থেকে পশ্চিমবঙ্গ বিধানসভার সদস্য। তিনি সর্বভারতীয় তৃণমূল কংগ্রেসের সদস্য হিসেবে হাড়োয়া বিধানসভা কেন্দ্রের প্রতিনিধিত্ব করছেন।

তিনি বসিরহাটের প্রাক্তন সংসদ সদস্য প্রয়াত হাজী নুরুল ইসলামের পুত্র।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (February 2025)">তথ্যসূত্র প্রয়োজন</span>]]* &#x5D;

## আরো দেখুন

* পশ্চিমবঙ্গের মুখ্যমন্ত্রীদের তালিকা
* পশ্চিমবঙ্গ বিধানসভা

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ
বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬
বিষয়শ্রেণী:জীবিত ব্যক্তি
বিষয়শ্রেণী:উত্তর ২৪ পরগনা জেলার রাজনীতিবিদ
স্মিন্টি ড্রপ

**স্মিন্টি ড্রপ** হলো **ক্যালাম জোসেফ অ্যালান শ'র** মঞ্চ নাম। তিনি একজন ইংরেজ ড্র্যাগ কুইন, যিনি *রূপলস ড্র্যাগ রেস ইউকে*-এর মৌসুম ৪-এ প্রতিদ্বন্দ্বিতা করেছিলেন।

## প্রাথমিক জীবন
স্মিন্টি ড্রপের জন্ম রিবল ভ্যালিতে।

## পেশাজীবন
স্মিন্টি ড্রপ *রূপলস ড্র্যাগ রেস ইউকে*-এর ৪র্থ মৌসুমে প্রতিদ্বন্দ্বিতা করেছিলেন। তিনি সে সময় প্রায় তিন বছর ধরে ড্র্যাগ করছিলেন। একটি ইম্প্রুভ চ্যালেঞ্জে শেষ দুইয়ে স্থান লাভ করার পর এবং মেল অ্যান্ড কিমের "রেস্পেক্টেবল" (১৯৮৭) গানে বেবির বিপক্ষে ঠোঁট মেলানো প্রতিযোগিতায় হারার পর, চতুর্থ পর্বে তিনি প্রতিযোগিতা থেকে বাদ পড়েন। অনুষ্ঠানটি সম্প্রচারিত হওয়ার পর, তিনি তার সহকর্মীদের সাথে সফরে বের হন।

স্মিন্টি ড্রপ ওয়ার্ল্ডপ্রাইডে পারফর্ম করেছেন। তিনি ডুরান ডুরানের "অ্যানিভার্সারি" গানের মিউজিক ভিডিওতে উপস্থিত হয়েছেন।

## ব্যক্তিগত জীবন
স্মিন্টি ড্রপ ল্যাঙ্কাশায়ারের ক্লিথেরোর বাসিন্দা। প্রাক্তন *ড্র্যাগ রেস ইউকে* প্রতিযোগী গথি কেন্ডলের পাশাপাশি, তিনিও হাউস অফ কেন্ডলের সদস্য। স্মিন্টি ড্রপ একজন অ-দ্বৈত লিঙ্গ ব্যক্তিত্ব। তিনি ড্র্যাগে এবং ড্র্যাগের বাইরে উভয় ক্ষেত্রেই *she* / *they* সর্বনাম ব্যবহার করেন।

## ফিল্মোগ্রাফি
### টেলিভিশন

* *[[ব্রিং ব্যাক মাই গার্লস]]* (২০২৪)

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
ভূকৌশল

**ভূকৌশল** (Geostrategy) হলো ভূরাজনীতির একটি উপশাখা। এটি এমন এক ধরনের পররাষ্ট্র নীতি, যা মূলত ভৌগোলিক নিয়ামক দ্বারা পরিচালিত হয়, কারণ এই নিয়ামকগুলোই রাজনৈতিক ও সামরিক পরিকল্পনাকে তথ্য দেয়, সীমাবদ্ধ করে বা প্রভাবিত করে। সকল কৌশলের মতোই, ভূকৌশলও লক্ষ্যের সাথে উপায়কে মেলানোর বিষয়ে কাজ করে। কৌশল ভূগোলের সাথে ঠিক তেমনই অঙ্গাঙ্গিভাবে জড়িত, যেমনটি ভূগোল জাতিসত্তার সাথে জড়িত। কলিন এস. গ্রে এবং জিওফ্রে স্লোনের ভাষায়, "[ভূগোল হলো] কৌশলের জননী"।

ভূকৌশলবিদরা ভূরাজনীতিবিদদের থেকে ভিন্ন; তারা একটি জাতীয়তাবাদী দৃষ্টিকোণ থেকে ভূরাজনীতিকে বিশ্লেষণ করেন। ভূকৌশল মূলত সেই প্রেক্ষাপটেই প্রাসঙ্গিক, যেখানে এটি তৈরি করা হয়েছে। এর মধ্যে রয়েছে কৌশলবিদের নিজ জাতি, ঐতিহাসিকভাবে প্রোথিত জাতীয় প্রেরণা, দেশের সম্পদের শক্তি, দেশের লক্ষ্যের পরিধি, নির্দিষ্ট সময়কালের রাজনৈতিক ভূগোল এবং প্রযুক্তিগত বিষয়সমূহ, যা সামরিক, রাজনৈতিক, অর্থনৈতিক এবং সাংস্কৃতিক কার্যক্রমকে প্রভাবিত করে। ভূকৌশলের তিনটি কার্যকারিতা রয়েছে: এটি নির্দেশনামূলক হতে পারে, যেখানে ভৌগোলিক ও ঐতিহাসিক নিয়ামকের ওপর ভিত্তি করে পররাষ্ট্র নীতির পরামর্শ দেওয়া হয়; এটি বিশ্লেষণাত্মক হতে পারে, যেখানে কীভাবে ভূগোল ও ইতিহাস দ্বারা পররাষ্ট্র নীতি গঠিত হয় তা বর্ণনা করা হয়; অথবা এটি ভবিষ্যদ্বাণীমূলক হতে পারে, যেখানে একটি দেশের ভবিষ্যৎ পররাষ্ট্র নীতি এবং তার ফলাফল সম্পর্কে পূর্বাভাস দেওয়া হয়।

অনেক ভূকৌশলবিদ নিজেরাও ভূগোলবিদ এবং তাঁরা ভূগোলের বিভিন্ন উপশাখা, যেমন মানবীয় ভূগোল, রাজনৈতিক ভূগোল, অর্থনৈতিক ভূগোল, সাংস্কৃতিক ভূগোল, সামরিক ভূগোল এবং কৌশলগত ভূগোল-এ বিশেষজ্ঞ হন। ভূকৌশল সবচেয়ে ঘনিষ্ঠভাবে কৌশলগত ভূগোলের সাথে সম্পর্কিত।

বিশেষ করে দ্বিতীয় বিশ্বযুদ্ধের পর, কিছু পণ্ডিত ভূকৌশলকে দুটি প্রধান চিন্তাধারায় বিভক্ত করেন: একটি হলো স্বতন্ত্র জার্মান রাষ্ট্রের জৈব তত্ত্ব; এবং অন্যটি হলো বৃহত্তর অ্যাংলো-আমেরিকান ভূকৌশল।

## সংজ্ঞা
ভূকৌশলের নিচের বেশিরভাগ সংজ্ঞাগুলো কৌশলগত বিবেচনার সাথে ভূ-রাজনৈতিক নিয়ামকগুলোর একীকরণের ওপর জোর দেয়। ভূরাজনীতি আপাতদৃষ্টিতে নিরপেক্ষ—এটি বিভিন্ন অঞ্চলের ভৌগোলিক ও রাজনৈতিক বৈশিষ্ট্য, বিশেষ করে রাজনীতির ওপর ভূগোলের প্রভাব পরীক্ষা করে। অন্যদিকে, ভূকৌশল হলো একটি ব্যাপক পরিকল্পনা, যা জাতীয় লক্ষ্য অর্জন বা সামরিক বা রাজনৈতিক গুরুত্বপূর্ণ সম্পদ সুরক্ষিত করার জন্য উপায় নির্ধারণ করে।

### প্রাথমিক সংজ্ঞা
"ভূ-কৌশল" (geo-strategy) শব্দটি সর্বপ্রথম ফ্রেডরিক এল. শুম্যান (Frederick L. Schuman) তার ১৯৪২ সালের প্রবন্ধ "লেট আস লার্ন আওয়ার জিওপলিটিক্স"-এ ব্যবহার করেন। এটি ছিল জার্মান ভূকৌশলবিদ কার্ল হাউসওফার কর্তৃক ব্যবহৃত জার্মান শব্দ "***ভেরজিওপোলিটিক***" (Wehrgeopolitik)-এর একটি অনুবাদ। এর আগেও এই শব্দটির বিভিন্ন অনুবাদের চেষ্টা করা হয়েছিল, যেমন "**ডিফেন্স-জিওপলিটিক্স**" (প্রতিরক্ষা-ভূরাজনীতি)। রবার্ট স্ট্রাউস-হুপে আরেকটি বিকল্প অনুবাদ হিসেবে "**ওয়ার জিওপলিটিক্স**" (যুদ্ধ-ভূরাজনীতি) শব্দটি তৈরি এবং জনপ্রিয় করেছিলেন।

### আধুনিক সংজ্ঞা

## তথ্যসূত্র

বিষয়শ্রেণী:ভৌগোলিক রাজনৈতিক
বিষয়শ্রেণী:কৌশল
হোয়াইট-সাইডেড ফ্লাওয়ারপিয়ার্সার

**হোয়াইট-সাইডেড ফ্লাওয়ারপিয়ার্সার** (***Diglossa albilatera***) ফ্লাওয়ারপিয়ার্সার গোত্রের একটি পরিচিত পাখি, যা বেশ সহজলভ্য এবং বিস্তৃত এলাকাজুড়ে দেখা যায়। ফ্লাওয়ারপিয়ার্সার মূলত থ্রাউপিডে গোত্রভুক্ত ট্যানাজার পরিবারের এক ধরনের পাখি। এদের প্রধান বৈশিষ্ট্য হলো এদের ঠোঁটের বিশেষ গঠন, যা ফুলের গোড়ায় ছিদ্র করে মধু আহরণে সহায়তা করে।

এই পাখিটি কলম্বিয়া, ইকুয়েডর, পেরু ও ভেনেজুয়েলায় দেখা যায়। সাধারণত উপক্রান্তীয় বা ক্রান্তীয় অঞ্চলের আর্দ্র পার্বত্য বন এবং পুরনো কিন্তু মারাত্মকভাবে ক্ষতিগ্রস্ত বনভূমি এদের প্রাকৃতিক বাসস্থান।
## শ্রেণিবিন্যাস ও পদ্ধতি

ফরাসি পক্ষীবিদ ফ্রেদেরিক দে লাফ্রেনে ১৮৪৩ সালে এই প্রজাতিটিকে প্রথম *diglossa albi-latera* নামে বর্ণনা করেন।

এর গণ নাম, *Diglossa*, প্রাচীন গ্রিক শব্দ *diglossos* থেকে এসেছে, যার অর্থ 'দ্বি-জিহ্বা' বা 'দুই ভাষায় কথা বলে এমন'। প্রজাতিগত নাম, *albilatera*, লাতিন শব্দ *albus* (সাদা) এবং *lateralis* (পার্শ্বদেশ) থেকে উদ্ভূত হয়েছে।

আইওসি (IOC) এর চারটি উপপ্রজাতিকে স্বীকৃতি দিয়েছে:

* *D. a. federalis*, উত্তর ভেনেজুয়েলার উপকূলীয় পর্বতমালা বরাবর পাওয়া যায়।
* *D. a. albilatera* (মূল উপপ্রজাতি), ভেনেজুয়েলার আন্দিজ পর্বতমালা, কলম্বিয়া-ভেনেজুয়েলা সীমান্তে অবস্থিত সেরানিয়া দেল পেরিহা, কলম্বিয়ার সিয়েরা নেভাদা দে সান্তা মার্তা এবং আন্দিজের তিনটি পর্বতমালা বরাবর দক্ষিণ ইকুয়েডর এবং সম্ভবত উত্তর পেরু পর্যন্ত পাওয়া যায়।
* *D. a. schistacea*, মারানিওন নদীর পশ্চিমে অবস্থিত চরম দক্ষিণ-পশ্চিম ইকুয়েডর এবং উত্তর-পশ্চিম পেরুতে পাওয়া যায়।
* *D. a. affinis*, পেরুর আমাজোনাস-এর উৎকুম্বা নদীর অববাহিকা থেকে শুরু করে মারানিওন নদীর পূর্বদিকে এবং আয়াকুচোর পশ্চিম ঢাল থেকে দক্ষিণ দিকে উত্তর-পশ্চিম কুসকো পর্যন্ত পাওয়া যায়।
## বর্ণনা

হোয়াইট-সাইডেড ফ্লাওয়ারপিয়ার্সার পাখিটি আকারে বেশ ছোট; এটি ব্ল্যাক-ক্যাপড চিক্যাডির চেয়ে সামান্য বড়, কিন্তু গ্রেট টিট-এর চেয়ে ছোট। এর দৈর্ঘ্য ১২.২ থেকে ১৩.২ সেমি এবং ভর সাধারণত ৯.৮৪ থেকে ১০.২ গ্রাম হয়ে থাকে।

পুরুষ পাখিটির পুরো শরীর কালো-স্লেট রঙের, কেবল বুকের দুই পাশ এবং ডানার নিচের পালকগুলো সাদা। পাখিটি যখন বসে থাকে, তখন এই সাদা চিহ্নগুলো সবসময় নজরে আসে না। কিন্তু যখন এটি ঘন ঘন ডানা ঝাপটায়, তখন সাদা রঙের ঝলকানি স্পষ্ট বোঝা যায়। স্ত্রী পাখিগুলোর শরীরের উপরিভাগ জলপাই-বাদামী এবং নিচের ভাগ হালকা বাদামী রঙের হয়। পুরুষদের মতোই এদেরও দুই পাশে সাদা চিহ্ন থাকে। পুরুষ ও স্ত্রী উভয় পাখির চোখ গাঢ় বাদামী এবং পা ধূসর রঙের হয়। এদের ঠোঁট কালো, তবে কখনো কখনো ঠোঁটের নিচের অংশের গোড়ার দিকটা কিছুটা ফ্যাকাশে দেখায়।

অপরিণত পুরুষ পাখি দেখতে অনেকটা স্ত্রী পাখিদের মতোই, কিন্তু এদের পালক আরও অনুজ্জ্বল বাদামী হয় এবং বুকে অস্পষ্ট ডোরা দাগ দেখা যায়। অল্পবয়সী পাখিদের শরীরের রঙ হয় গাঢ় ধূসর-বাদামী। এদের পালকের ডগাগুলো গাঢ় হওয়ায় এক ধরনের আঁশের মতো ছোপ ছোপ ভাব দেখা যায়।

## তথ্যসূত্র

বিষয়শ্রেণী:কলম্বিয়ান আন্দিজের পাখি
সাম টিং ওয়াং (ড্র্যাগ কুইন)

**সাম টিং ওয়াং** হলো **বো জেং**-এর মঞ্চ নাম। ইংল্যান্ডের বার্মিংহামবাসী এই ড্র্যাগ কুইন *রূপলস ড্র্যাগ রেস ইউকে*-এর প্রথম মৌসুমে তার উপস্থিতির জন্য সবচেয়ে বেশি পরিচিত।

## প্রাথমিক জীবন
বো জেং বার্মিংহামে চীনা বংশোদ্ভূত ভিয়েতনামী অভিবাসী পিতামাতার ঘরে জন্মগ্রহণ করেন।

## পেশাজীবন
সাম টিং ওয়াং-এর নামটি ২০১৩ সালের একটি ঘটনার সূত্রে এসেছে, যখন সান ফ্রান্সিসকোর কেটিভিইউ টিভি চ্যানেল এশিয়ানা এয়ারলাইন্স ফ্লাইট ২১৪-র পাইলটদের নিয়ে কিছু চীনা ভাষার মতো শোনায় এমন বিদ্রূপাত্মক ও রসিকতাপূর্ণ নাম সম্প্রচার করে। সেই নামগুলোর মধ্যে ছিল “সাম টিং ওয়াং” (ইংরেজি উচ্চারণে: "সামথিং রং" বা "কিছু একটা ভুল হয়েছে"), “উই টু লো” ("উই [আর] টু লো" বা "আমরা খুব নিচুতে আছি"), “হো লি ফাক” ("হলি ফাক"; তীব্র আবেগ বোঝাতে, যেমন "কী সাংঘাতিক", "অবিশ্বাস্য"), এবং “ব্যাং ডিং ওহ” (বিমানের ক্র্যাশ ল্যান্ডিংয়ের সময়কার অনুকারশব্দ)। সাম টিং ওয়াং বলেছেন যে তিনি এই নামটি নিজের জন্য পুনঃউদ্ভাবন করেছেন, যাতে তা তাঁর ব্রিটিশ-ভিয়েতনামি পরিচয়কে প্রতিফলিত করে। তিনি *রূপলস ড্র্যাগ রেস ইউকে*-এর প্রথম মৌসুমে প্রতিদ্বন্দ্বিতা করেছিলেন।

*ড্র্যাগ রেসের* বাইরে, তিনি একজন টুইচ স্ট্রিমার এবং সঙ্গীতশিল্পী।

## ব্যক্তিগত জীবন
সাম টিং ওয়াং একজন গে।
## ফিল্মোগ্রাফি
### টেলিভিশন
* *[[রূপলস ড্র্যাগ রেস ইউকে]]* (মৌসুম ১)

### ওয়েব ধারাবাহিক
* *[[ব্রিং ব্যাক মাই গার্লস]]* (২০২২)

## তথ্যসূত্র

## বহিঃসংযোগ
* 

বিষয়শ্রেণী:বার্মিংহাম, ওয়েস্ট মিডল্যান্ডসের সঙ্গীতজ্ঞ
বিষয়শ্রেণী:ইংরেজ সমকামী সঙ্গীতজ্ঞ
বিষয়শ্রেণী:২১শ শতাব্দীর ইংরেজ এলজিবিটিকিউ ব্যক্তি
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
স্কেয়ারডি ক্যাট

**অ্যালি কাব** হলেন একজন ব্রিটিশ ড্র্যাগ শিল্পী, কৌতুকাভিনেতা, অভিনেতা, লেখক এবং সঙ্গীতজ্ঞ, যিনি *রূপলস ড্র্যাগ রেস ইউকে*-এর প্রথম মৌসুমে **স্কেয়ারডি ক্যাট** হিসেবে প্রতিদ্বন্দ্বিতা করার জন্য সর্বাধিক পরিচিত। চিত্রগ্রহণের সময়, স্কেয়ারডি ক্যাট ছিলেন ব্রিটিশ মৌসুমে প্রতিদ্বন্দ্বিতা করা সবচেয়ে কম বয়সী ড্র্যাগ কুইন। ২০২২ সালে, এই শিল্পী তাদের নাম পরিবর্তন করে অ্যালি কাব রাখেন।

## পেশাজীবন
অ্যালি কাব একজন নিরামিষাশী এবং প্রাণী অধিকার কর্মী, এবং তিনি পিপল ফর দি ইথিকাল ট্রিটমেন্ট অফ অ্যানিম্যালস-এর সাথে পশম-বিরোধী প্রচারণায় কাজ করেছেন। তারা চ্যানেল ৪-এর *"রিজনস টু বি চিয়ারফুল উইথ ম্যাট লুকাস"* এবং বিবিসি থ্রি-এর *"প্লিজ লাইক*"-এও উপস্থিত হয়েছেন। ২০২২ সালে অ্যালি কাব নেটফ্লিক্সের *দ্য স্কুল ফর গুড অ্যান্ড ইভিল* চলচ্চিত্রে উপস্থিত হন। ২০২৩ সালে তারা তাদের প্রথম একক গান "নট দ্যাট ইনটু মি" প্রকাশ করেন।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (August 2023)">তথ্যসূত্র প্রয়োজন</span>]]* &#x5D;

### ড্র্যাগ নামের উৎস
স্কেয়ারডি ক্যাট একটি সাক্ষাৎকারে তাদের ড্র্যাগ নাম সম্পর্কে বলেন, "আমি আমার এই ড্র্যাগ নামটা ঠিক করেছি কারণ আমি আসলে একটু ভীতু টাইপের, আর সবকিছুতেই ভয় পাই — ফোন রিসিভ করা হোক বা ড্র্যাগ রেসে অংশ নেওয়া, সবই আমার কাছে একই রকম ভয়ানক।"

## ব্যক্তিগত জীবন
অ্যালি কাব হলেন *ড্র্যাগ রেসের* সেই কয়েকজন প্রতিযোগীর মধ্যে একজন যারা সমকামী নন। তারা উভকামী; তারা বলেন: "আমি যার প্রেমে পড়ি তার সাথেই বাইরে যাই।"

## ফিল্মোগ্রাফি
### চলচ্চিত্র
* *[[দ্য স্কুল ফর গুড অ্যান্ড ইভিল]]* - গ্রেগর

### টেলিভিশন
* *[[ট্র্যাপড]]* - অ্যালেক্স চরিত্রে
* *[[রূপলস ড্র্যাগ রেস ইউকে]]* (মৌসুম ১)

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:উৎসবিহীন তথ্যসহ সকল নিবন্ধ
সামুদ্রিক শামুক

**সামুদ্রিক শামুক** এক ধরনের ধীরে চলা সামুদ্রিক গ্যাস্ট্রোপড বা উদরপদী, যা মলাস্কা পর্বের অন্তর্ভূক্ত। এদের দেহে সাধারণত একটি দৃশ্যমান খোলস থাকে। কমজাইলকা (slug) এবং আধা-কমজাইলকা-দের মতো এরাও উদরপদী শ্রেণির অন্তর্গত। প্রধান পার্থক্য হলো- সামুদ্রিক শামুকের খোলস থাকে, আর কমজাইলকার খোলস থাকে না বা খুব ক্ষুদ্র ও ভেতরের দিকে লুকানো থাকে।

## শ্রেণিবিন্যাস
সামুদ্রিক শামুক বিভিন্ন রকম পরিবেশে পাওয়া যায়, যেমন- নোনাজল ও উপকূলীয় অঞ্চল। কিছু প্রজাতি এমন জায়গায় বসবাস করে যেখানে লবণাক্ততা কম, যেমন উপকূলবর্তী মিঠাজলের কাছাকাছি অঞ্চল বা জোয়ারের সময় প্লাবিত হওয়া এলাকা। এদের কিছু প্রজাতিকে শুধুমাত্র সামুদ্রিক শামুক, কিছু প্রজাতিকে স্থল শামুক, আর কিছু প্রজাতিকে উভয় পরিবেশে বসবাসকারী শামুক হিসেবে শ্রেণিবদ্ধ করা হয়।

## গঠন
সাধারণ সামুদ্রিক শামুকদের শ্বাস নেওয়ার জন্য গিল থাকে। তবে কিছু প্রজাতি, বিশেষ করে উপকূলীয় অঞ্চলে বাস করে তারা বাতাস গ্রহণ করতে পারে এবং কেবল জোয়ারের সময় নিচু জলস্তরে সক্রিয় থাকে। যেমন- Siphonariidae ও Trimusculidae পরিবারের কিছু প্রজাতি।

## খোলস
সামুদ্রিক শামুকের খোলস সাধারণত প্যাঁচানো আকৃতির হলেও কিছু প্রজাতির খোলস শঙ্কু বা অন্য আকৃতির হতে পারে। Juliidae পরিবারের শামুকদের খোলস দুইটি সংযুক্ত পাতের মতো, যা দেখতে অনেকটা দ্বিদ্বারী (bivalve)-র মতো।

শামুকদের খোলস ছোট-বড় বিভিন্ন মাপে পাওয়া যায়। উদাহরণস্বরূপ, *Syrinx aruanus* প্রজাতির খোলস প্রায় ৯১ সেন্টিমিটার পর্যন্ত লম্বা হয়, যেখানে কিছু শামুকের খোলস মাত্র ১ মিলিমিটারেরও কম হয়। খোলস মজবুত ও টেকসই হওয়ায় এরা জীবাশ্মরেখায় ভালোভাবে সংরক্ষিত হয়।

খোলসের বৃদ্ধি নির্ভর করে জলের তাপমাত্রা, গভীরতা, খাদ্য ও অক্সিজেনের আইসোটোপিক মাত্রার ওপর। আরাগোনাইট বিশ্লেষণ করে এদের সম্ভাব্য ভবিষ্যৎ বৃদ্ধি নির্ণয় করা যায়।

## ব্যবহার

### মানুষের দ্বারা
কিছু সামুদ্রিক শামুক মানুষের খাদ্য হিসেবে চাষ করা হয়, যেমন- আবালোন, কঁচ, লিম্পেট, ওয়েল্ক এবং পেরিওয়িঙ্কল। 

অনেক সময় সৈকতে সুন্দর খোলস পাওয়া যায়, যা হার ও অলংকার তৈরিতে ব্যবহার করা হয়। Vetigastropoda শ্রেণির কিছু বড় শামুকের খোলসে মুক্তা উৎপন্ন হয় (mother of pearl)। অতীতে বোতামের কারখানাগুলো এগুলো ব্যবহার করত। 

শামুকের খোলসের ক্যালসিয়াম কার্বনেটের পরিমাণ বেশি হওয়ায় এগুলো চুন তৈরির কাঁচামাল হিসেবেও ব্যবহৃত হতে পারে।

### অন্যান্য প্রাণী দ্বারা
হ্যার্মিট কাঁকড়া (hermit crab) প্রায়ই ফাঁকা শামুকের খোলস ব্যবহার করে নিজের শরীর রক্ষা করে। এরা খোলসের ভেতরের কেন্দ্রস্থলে পেটের নিচের অংশের ক্লাসপার দিয়ে আঁকড়ে ধরে বসবাস করে।

## আরও দেখুন

* জল-কমজাইলকা
* কমজাইলকা
* স্থল শামুক
* আধা-কমজাইলকা

## তথ্যসূত্র


বিষয়শ্রেণী:উদরপদী
বিষয়শ্রেণী:মলাস্কা
কিউ গার্ডেনস (দ্ব্যর্থতা নিরসন)

**কিউ গার্ডেনস** বলতে সাধারণত লন্ডনে অবস্থিত কিউ উদ্যান নামক উদ্ভিদ উদ্যানকে বোঝানো হয়, যা রয়েল বোটানিক গার্ডেনস, কিউ কর্তৃক পরিচালিত।

**কিউ গার্ডেনস** দিয়ে আরও যা বোঝানো হতে পারে:

## স্থান
* কিউ গার্ডেনস (টরন্টো), কানাডার অন্টারিওর টরন্টোর বিচেস শহরতলীতে অবস্থিত এলাকা
* কিউ গার্ডেনস, কুইন্স, মার্কিন যুক্তরাষ্ট্রের নিউইয়র্ক সিটির কুইন্স বরোর একটি শহরতলী
* কিউ উদ্যান, মার্সিসাইডের কিউয়ে অবস্থিত একটি সাবেক উদ্যান

## শিল্প, বিনোদন ও গণমাধ্যম
* "কিউ উদ্যান", ভার্জিনিয়া উলফ রচিত ছোটগল্প

## যাতায়াত
* কিউ গার্ডেনস স্টেশন (এলআইআরআর), লং আইল্যান্ড রেলরোডের অন্তর্গত একটি স্টেশন
* কিউ গার্ডেনস স্টেশন (লন্ডন), ইংল্যান্ডের লন্ডন আন্ডারগ্রাউন্ডের ৩ ও ৪ নং এলাকায় অবস্থিত স্টেশন
* কিউ গার্ডেনস রেলওয়ে স্টেশন (মার্সিসাইড), ইংল্যান্ডের সাউথপোর্টে অবস্থিত একটি সাবেক স্টেশন
* কিউ গার্ডেনস ইন্টারচ্যাঞ্জ, নিউইয়র্কের কুইন্সে অবস্থিত একটি ইন্টারচ্যাঞ্জ
* কিউ গার্ডেনস–ইউনিয়ন টার্নপাইক স্টেশন, আইএনডি কুইন্স বুলেভার্ড লাইনে অবস্থিত নিউইয়র্কের সিটি সাবওয়ে স্টেশন

## অন্যান্য
* কিউ গার্ডেনস (ঘোড়া), ২০১৮ সালের সেন্ট লেজার-বিজয়ী থরোব্রেড দৌড়ের ঘোড়া
জাতীয় সম্প্রচার দিবস (ভারত)

**জাতীয় সম্প্রচার দিবস** প্রতি বছর ২৩ জুলাই ভারতে পালিত হয়। ১৯২৭ সালে প্রতিষ্ঠার পর থেকে দেশের সম্প্রচারের ভূদৃশ্যের বিবর্তনকে স্মরণ করে। এই দিনটি ভারতের উন্নয়ন, শিক্ষাগত প্রচার এবং সাংস্কৃতিক সংরক্ষণে সম্প্রচারের গুরুত্বপূর্ণ ভূমিকা তুলে ধরে। ভারত যখন আরেকটি জাতীয় সম্প্রচার দিবস পালন করছে, তখন এটি এমন একটি ভবিষ্যতের কল্পনা করে যেখানে সম্প্রচার জাতীয় ঐক্য , শিক্ষা এবং নাগরিক ক্ষমতায়নের জন্য একটি গুরুত্বপূর্ণ হাতিয়ার হিসেবে অভিযোজিত হতে থাকবে এবং কাজ করবে।

## পটভূমি
ভারতীয় সম্প্রচারের জন্ম ১৯২৩ সালের জুনে , যখন বোম্বের রেডিও ক্লাব তার প্রথম সম্প্রচার শুরু করে। তবে, ২৩শে জুলাই, ১৯২৭ তারিখে, ইন্ডিয়ান ব্রডকাস্টিং কোম্পানি (আইবিসি) প্রতিষ্ঠার মাধ্যমে সংগঠিত রেডিও সম্প্রচার সত্যিকার অর্থে শুরু হয়েছিল। এই তারিখটি এখন জাতীয় সম্প্রচার দিবস হিসেবে পালিত হয়।

ভারতে সম্প্রচারের বিবর্তন ১৯৩৬ সালে একটি গুরুত্বপূর্ণ মাইলফলক অর্জন করে, যখন এর উত্থান ঘটে১৯৩৬ সালে ভারতীয় রাষ্ট্রীয় সম্প্রচার পরিষেবা থেকে অল ইন্ডিয়া রেডিও। স্বাধীনতার পর, এআইআর দ্রুত সম্প্রসারিত হয়, ১৯৫৬ সালে "আকাশবাণী" নামটি গ্রহণ করে। বর্তমানে, এআইআর ৫৯১টি চিত্তাকর্ষক স্টেশন পরিচালনা করে, যা ভারতের ৯৮% জনসংখ্যার কাছে পৌঁছায় এবং ২৩টি ভাষা এবং ১৪৬টি উপভাষায় সম্প্রচার করে।

## তাৎপর্য
সম্প্রচার একটিভারতের উন্নয়নে গুরুত্বপূর্ণ ভূমিকা পালন করেছে। স্বাধীনতা সংগ্রামের সময়, তথ্য প্রচার এবং ঐক্য গড়ে তোলার জন্য রেডিও ছিল একটি শক্তিশালী হাতিয়ার। স্বাধীনতার পরে, এটি সাক্ষরতা , স্বাস্থ্য সচেতনতা এবং কৃষি জ্ঞান প্রচারে সহায়ক ভূমিকা পালন করেছে , বিশেষ করে গ্রামীণ এলাকায়।

আকাশবাণীর বহিরাগত পরিষেবা বিভাগ ১০০টিরও বেশি দেশে সম্প্রচার করে, বিশ্বব্যাপী ভারতের কণ্ঠস্বর তুলে ধরে এবং প্রবাসীদের সাথে সংযোগ স্থাপন করে। এফএম চ্যানেলের প্রবর্তন এবং ডিজিটাল রেডিও মন্ডিয়াল (ডিআরএম) প্রযুক্তি ব্যবহার করে ডিজিটাল ট্রান্সমিশনে রূপান্তর আধুনিকীকরণের প্রতি আকাশবাণীর প্রতিশ্রুতি প্রদর্শন করে।

## তথ্যসূত্র

বিষয়শ্রেণী:বেতারের ইতিহাস
বিষয়শ্রেণী:জুলাই উদ্‌যাপন
বরোড

***বরোড*** হলো ২০২২ সালের একটি নাট্যধর্মী চলচ্চিত্র যা কার্লোস রাফায়েল বেটানকোর্ট এবং অস্কার আর্নেস্টো ওর্তেগা দ্বারা পরিচালিত হয়েছে। এই চলচ্চিত্রটি দক্ষিণ ফ্লোরিডায় বসবাসকারী দুই পুরুষের মধ্যেকার সম্পর্ককে কেন্দ্র করে নির্মিত। তারকা জোনাথন ডেল আরকো এবং হেক্টর মেডিনা *বরোড* চলচ্চিত্রে অভিনয় করেছেন। ২০২২ সালের মিয়ামি আন্তর্জাতিক চলচ্চিত্র উৎসবে এর বৈশ্বিক প্রিমিয়ার হয়।

## সারসংক্ষেপ
এই গল্পটি আবর্তিত হয়েছে ডেভিড নামের একজন চিত্রশিল্পীর সম্পর্ককে ঘিরে, যিনি ফ্লোরিডা কিজ-এ একাকী জীবন যাপন করেন। তিনি পরিচিত হন মায়ামি থেকে আসা একজন পরিশীলিত ও প্রকাশ্য সমকামী ব্যক্তি জাস্টিনের সঙ্গে। যা শুরু হয় একটি ডেট এবং সম্ভবত একটি চিত্রকর্মের জন্য পোজ দেওয়া নিয়ে, তা ধীরে ধীরে রূপ নেয় ক্ষমতা ও স্বাধীনতার জন্য এক মানসিক সংগ্রামে, যখন ডেভিড জাস্টিনকে তার ইচ্ছার বিরুদ্ধে "বরো" করার সিদ্ধান্ত নেন।

## অভিনেতা
* জোনাথন দেল আরকো - ডেভিড
* হেক্টর মেডিনা - জাস্টিন

## মুক্তি
২০২২ সালের মিয়ামি আন্তর্জাতিক চলচ্চিত্র উৎসবে চলচ্চিত্রটির প্রিমিয়ার হয়। *বরোড* ইতিবাচক সমালোচনামূলক সাড়া পেয়েছে। ছয়টি রিভিউয়ের ভিত্তিতে এটি রটেন টম্যাটোস-এ ৮৩% "ফ্রেশ" রেটিং পেয়েছে।

## তথ্যসূত্র

## বহিঃসংযোগ
* 
* 
* 

বিষয়শ্রেণী:মার্কিন এলজিবিটিকিউ সম্পর্কিত চলচ্চিত্র
বিষয়শ্রেণী:২০২০-এর দশকের মার্কিন চলচ্চিত্র
বিষয়শ্রেণী:২০২০-এর দশকের ইংরেজি ভাষার চলচ্চিত্র
বিষয়শ্রেণী:২০২০-এর দশকের স্পেনীয় ভাষার চলচ্চিত্র
বিষয়শ্রেণী:ফ্লোরিডার পটভূমিতে চলচ্চিত্র
বিষয়শ্রেণী:মার্কিন নাট্য চলচ্চিত্র
বিষয়শ্রেণী:২০২২-এর চলচ্চিত্র
বিষয়শ্রেণী:এলজিবিটিকিউ সম্পর্কিত চলচ্চিত্র
চেরি ভ্যালেন্টাইন: জিপসি কুইন অ্যান্ড প্রাউড

***চেরি ভ্যালেন্টাইন: জিপসি কুইন অ্যান্ড প্রাউড*** হলো ২০২২ সালে মুক্তিপ্রাপ্ত, পিট গ্রান্ট পরিচালিত একটি ইংরেজি তথ্যচিত্র যা বিবিসি থ্রি এবং তারপর ওয়াও প্রেজেন্টস প্লাসে মুক্তি পায়।

## পটভূমি
এই তথ্যচিত্রটি জর্জ ওয়ার্ডের জীবনকাহিনী তুলে ধরে, যিনি সমকামী পুরুষ হিসেবে আত্মপ্রকাশ করার পর ডার্লিংটনের ইংলিশ ট্র্যাভেলার (যাযাবর) সম্প্রদায় কর্তৃক প্রত্যাখ্যাত হন এবং সেই গোষ্ঠী ত্যাগ করেন। এরপর ওয়ার্ড তার পৈতৃক নিবাস ছেড়ে চেরি ভ্যালেন্টাইন নামে এক ড্র্যাগ কুইন হিসেবে নতুন জীবন শুরু করেন। তথ্যচিত্রটিতে দেখা যায়, ওয়ার্ড তার শিকড়ে ফিরে আসেন এটা দেখতে যে তিনি কীভাবে ড্র্যাগ পরিবেশনার সাথে সাথে নিজের যাযাবর পরিচয়টিও বজায় রাখতে পারেন। তথ্যচিত্রের একেবারে শেষে, জর্জ ওয়ার্ডের প্রতি একটি সংক্ষিপ্ত শ্রদ্ধাঞ্জলি নিবেদন করা হয়, যিনি ২০২২ সালের ১৮ই সেপ্টেম্বর আত্মহত্যা করেন।

## উদ্দেশ্য ও সমালোচনা
ভ্যালেন্টাইন ও পরিচালক পিট গ্র্যান্ট তথ্যচিত্রটি নিরপেক্ষ রাখতে এবং সম্প্রদায়ের বিষয়ে তথ্য ও সত্য তুলে ধরতে নিবিড়ভাবে কাজ করেছেন। জিআরটি সম্প্রদায়ের নাজুক অবস্থান বিবেচনায়, আলোচনাগুলোর সম্ভাব্য অপব্যবহার নিয়ে যে উদ্বেগ ছিল, সেটির সমাধান করা হয়েছে। এই তথ্যচিত্রের মূল লক্ষ্য হলো জিআরটি সম্প্রদায়ের সাথে প্রায়শই যুক্ত নেতিবাচক গৎবাঁধা ধারণা ও কুসংস্কারকে চ্যালেঞ্জ করা। ভ্যালেন্টাইন আশা করেন, চলচ্চিত্রটি বিশেষ করে জিআরটি সম্প্রদায়ের মধ্যে থাকা এলজিবিটিকিউ+ সদস্যদের এবং যারা নিজেদের অগ্রহণযোগ্য মনে করেন, তাদের একাকীত্ব কমাতে সাহায্য করবে। তার বিশ্বাস, শৈশবে যদি এমন কোনো সহায়তার উৎস থাকত, তবে তার জীবনপথ হয়তো ভিন্ন হতে পারত।

## তথ্যসূত্র

বিষয়শ্রেণী:২০২০-এর দশকের ব্রিটিশ চলচ্চিত্র
বিষয়শ্রেণী:২০২২-এর চলচ্চিত্র